Домофонната система служи за аудио комуникация от входа на жилището до индивидуалните абонати в него. Тя е изградена от електрически устройства, които са свързани помжеду си.
Те имат за цел не само да дадат възможността за комуникация, но и възможността за отключване на входната врата. Някои домофонни системи са снабдени с камера, която да позволява и видеокомуникация, като връзката може да бъде еднопосочна (вие да виждате хората пред входната врата) или двупосочна.
Основните устройства на домофонната система са входното табло, домофонната централа и индивидуалните апарати. Таблото се монтира на входата на сградата, а домофонната централа – в електрическото табло. Домофонните апарати (слушалка и микрофон) се монтират в съответните апаратаменти.
Видовете домофони могат да бъдат едноабонатни и многоабонатни, както и аналогови и цифрови (според вида на обменените сигнали).